**Edgar Steven Davids** (s. 13. maaliskuuta 1973, Paramaribo, Suriname) on pelaajauransa lopettanut alankomaalainen jalkapalloilija, pelipaikaltaan keskikenttäpelaaja. Hän toimii Alankomaiden miesten jalkapallomaajoukkueen apuvalmentajana.

Davids on 2000-luvun vaihteen tunnetuimpia alankomaalaispelaajia. Hän kuului 1990-luvulta lähtien aivan viime aikoihin saakka Alankomaiden maajoukkueen vakiokalustoon ja pelasi lukuisissa arvoturnauksissa. Uusi päävalmentaja Marco van Basten jätti hänet kuitenkin ulos 2006 MM-kilpailuiden joukkueesta. 

Davids on pelannut urallaan monissa Euroopan huippuseuroissa, kuten Ajaxissa joukkueen kultaisina 1990-luvun vuosina, ja sen jälkeen Milanissa, Juventuksessa, Barcelonassa ja Interissä, mistä siirtyi Englannin Valioliigan Tottenham Hotspuriin elokuussa 2005 vapaalla siirrolla. Tammikuussa 2007 Davids siirtyi puolitoistavuotisella sopimuksella takaisin Ajaxiin, jossa aloitti ammattilaisuransa yli 15 vuotta aikaisemmin. Elokuussa 2010 Davids ilmoitti palaavansa kahden vuoden tauon jälkeen pelikentille Crystal Palacen paidassa. Vuosina 2012–2014 hän toimi kakkosliigajoukkueen Barnet FC pelaaja-valmentajana.

Jalkapallon EM-kisoissa 1996 silloinen Hollannin valmentaja Guus Hiddink lähetti Edgar Davidsin takaisin kotiin koska tämä oli sanonut radiohaastatelussa että *Hiddinkin pitäisi ottaa päänsä pois pelaajien perseistä että näkisi paremmin*. Tämä ja Davidsin muut ärhäkät kommentit ovat tuottaneet hänelle lempinimen "Pitbull".

Davidsin tavaramerkkinä kovaotteisen pelityylin ja rastakampauksen lisäksi on ollut aurinkolasit (yleensä väriltään oranssit), joita hän käyttää ainakin päiväsaikaan pelattavissa otteluissa silmäsairautensa viherkaihin vuoksi.

Vuonna 2001 pelatessaan Juventuksessa Davids kärähti nandrolonin käytöstä.

Saavutuksia
-----------

* UEFA Cupin voitto 1992
* Mestarien liigan voitto 1995
* Maailmanpokaalin voitto 1995
* Euroopan Supercupin voitto 1995
* Alankomaiden mestaruus 1994, 1995, 1996
* Alankomaiden cupin voitto 1993
* Alankomaiden supercupin voitto 1993, 1994, 1995
* Italian mestaruus 1998, 2002, 2003
* Italian Super Cupin voitto 2002, 2003
* Italian Cupin voitto 2005

Lähteet
-------

### Viitteet

1. ↑
2. ↑  Davids returns to Ajax (Arkistoitu – Internet Archive) (Luettu 30. tammikuuta 2007)
3. ↑  Edgar Davids has left Barnet Football Club.  18.1.2014. Barnet Football Club.  Arkistoitu 16.8.2016. Viitattu 24.5.2014.
4. ↑  Edgar Davids seeks 'self-development' with Barnet in Conference  2013. The Guardian. Viitattu 24.5.2014.
5. ↑  Goggles are Davids' most glaring feature.  2003. soccertimes.  Arkistoitu 19.5.2013. Viitattu 24.5.2014.
6. ↑  Davids faces two-year ban for drug use  2001. The Telegraph. Viitattu 24.5.2014.

Aiheesta muualla
----------------

* Edgar Davids Football Database -sivustolla (englanniksi)

Alankomaiden joukkue – Jalkapallon MM-kilpailut 1998
1 van der Sar |
2 Reiziger |
3 Stam |
4 F. de Boer |
5 Numan |
6 Jonk |
7 R. de Boer |
8 Bergkamp  |
9 Kluivert |
10 Seedorf  |
11 Cocu |
12 Zenden |
13 Ooijer |
14 Overmars |
15 Bogarde |
16 Davids  |
17 van Hooijdonk |
18 de Goeij |
19 van Bronckhorst  |
20 Winter  |
21 Hasselbaink |
22 Hesp |
Valmentaja Hiddink



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Australia
* Alankomaat

 |

 |